CELEX: 62016CN0320
Language: fi
Date: 2016-06-06 00:00:00
Title: Asia C-320/16: Ennakkoratkaisupyyntö, jonka Tribunal de grande instance de Lille (Ranska) on esittänyt 6.6.2016 – Rikosoikeudenkäynti Uber France SAS vastaan

16.8.2016   
            
            
               FI
            
            
               Euroopan unionin virallinen lehti
            
            
               C 296/22
            
         Ennakkoratkaisupyyntö, jonka Tribunal de grande instance de Lille (Ranska) on esittänyt 6.6.2016 – Rikosoikeudenkäynti Uber France SAS vastaan
   (Asia C-320/16)
   (2016/C 296/29)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de grande instance de Lille
   
      Rikosoikeudenkäynnin asianosainen pääasiassa
   
   Uber France SAS
   
      Ennakkoratkaisukysymykset
   
   Onko takseista ja kuljettajan ajamista kuljetusajoneuvoista 1.10.2014 annetulla lailla nro 2014-1104 hyväksytty liikennelain L.3124-13 § uusi tekninen määräys, joka ei ole implisiittinen ja joka liittyy yhteen tai useampaan tietoyhteiskunnan palveluun, joita tarkoitetaan 22.6.1998 annetussa direktiivissä 98/34/EY (1), minkä vuoksi tällaisen säädöksen toimittaminen etukäteen Euroopan komissiolle oli tämän direktiivin 8 artiklan nojalla pakollista, vai kuuluuko se palveluja koskevan 12.12.2006 annetun direktiivin 2006/123/EY (2), jonka 2 artiklan 2 kohdan d alakohdassa suljetaan kuljetusalan palvelut direktiivin soveltamisalan ulkopuolelle, soveltamisalaan?
   Mikäli kysymyksen ensimmäiseen osaan vastataan myöntävästi, merkitseekö direktiivin 8 artiklassa säädetyn ehdotuksen toimittamista koskevan velvollisuuden laiminlyönti sitä, että liikennelain L.3124-13 §:ään ei voida vedota oikeussubjekteja vastaan?
   
      (1)  Teknisiä standardeja ja määräyksiä koskevien tietojen toimittamisessa noudatettavasta menettelystä 22.6.1998 annettu Euroopan parlamentin ja neuvoston direktiivi 98/34/EY (EYVL 1998, L 204, s. 37).
   
      (2)  Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL 2006, L 376, s. 36).